Palenkės Mendzyžeco getas
Palenkės Mendzyžeco getas (lenk. Getto w Międzyrzecu Podlaskim, jid. ‏מעזעריטשער געטאָ, Mezericzer geto‏‎) – II pasaulinio karo metu, Palenkės Mendzyžeco mieste įkurtas žydų getas. 1939 m. rugsėjo pabaigoje miestą užėmė Raudonoji armija, bet spalio pradžioje pagal Molotovo-Ribentropo paktą perdavė miestą Trečiajam Reichui. Prieš perduodant miestą apie 2000 miesto žydų pabėgo į Tarybų Sąjungą. Naciams užėmus miestą iš karto buvo įkurtas getas, kuriame buvo nuo 17,000 iki 24,000 žydų. 1943 m. liepos 17 d. getas buvo likviduotas ir visi žydai išvežti į Treblinkos ir Maidaneko mirties stovyklas. Iš tarpukaryje mieste gyvenusių žydų, kurie sudarė apie 75 % miesto gyventojų, liko gyvi mažiau nei 1 %.